Torben Hansen (S), 2005-06-14:
Det er enhver regerings ret at begå fejl, men man behøver jo ikke at opfatte det som en pligt.
Det er vores opfattelse, at det gør man i det her tilfælde.
Vi har hørt citatet før, det var ikke i fuld udstrækning, så nu vil jeg tage det igen, for der var nogle, der misforstod det lidt.
Jeg citerer fra Strukturkommissionens betænkning, bind 3, side 290: »Det kan konstateres, at der er en række forhold, som tilsiger, at der uanset størrelsen af kommunerne vil være behov for en regional planlægning.
Forholdene vedrører regionale opgaver, hvis løsning eller forvaltning har konsekvenser, der rækker ud over kommunegrænserne.
Eksempler på sådanne opgaver er lokalisering af regionale funktioner, større erhvervsområder, virksomheder med særlige beliggenhedskrav, større offentlige institutioner, ferie- og fritidsanlæg, større butikscentre, større infrastrukturanlæg som veje, andre trafikanlæg og transmissionsledninger.
Andre eksempler er affald, grundvandsbeskyttelse, naturbeskyttelse, sikring af vandkvaliteten i de større samlede åvandløb, søer, nære kystområder, udlæg af råstofindvindingsområder og nye skovområder.«
Det er, hvad Strukturkommissionen siger om dette område, og det er det sektorkapitel, som er skrevet i Miljøministeriet.
Denne sådan lidt vi alene vide-holdning synes jeg ikke alene er udtryk for arrogance over M051S44234589KAJE.FM.FM Page 4546
Tuesday, November 8, 2005 5:59 PM
Det er sådan set også det, der står i citatet.
Derfor synes jeg, det er forunderligt, at regeringen i den forhandlingsproces, der har været, overhovedet ikke på nogen som helst måde har villet diskutere planlægningsdelen.
Tværtimod.
I dag er der naturkvalitetsplaner i regionplanerne, men hele instrumentet, der skal sikre en sammenhængende forvaltning, spredningskorridorer og lignende, svækkes.
Nu får vi til gengæld en fragmenteret beskrivelse og indsats, der ifølge bemærkninger i lovforslaget skal tage udgangspunkt i Natura 2000områderne, hvilket bestemt også er meget vigtigt, men den samlede danske natur udgør altså mere end de 7,5 pct., der udgøres af de internationale områder, vi er forpligtede til at beskytte.
Det er vores holdning, at de her regionale udviklingsplaner skal gøres bindende for kommunen, og at de skal sammenfatte, som der også står i Strukturkommissionens betænkning, de statslige, kommunale og regionale interesser i planlægningen.
Udviklingsplanerne skal bruges til at sikre en sammenhængende og konsistent udvikling i regionen og en sammenhængende udvikling og benyttelse af arealanvendelse, grundvandsudnyttelse, naturbeskyttelse, industriområde, infrastruktur m.m., og ikke som det nuværende forslag medføre en fragmentering af administrationen af det danske land.
Mange af kommunerne kan vi jo se – det kan man selv gå ind og kigge på i materialet fra Nordjylland – vil have lempede målsætninger vedrørende vandløb og Halkær Bredning, og så var de trætte af, at de ikke måtte bygge oven på et vandindvindingsområde osv.
Hvor er stopklodsen henne, når man fuldstændig fjerner et forpligtende regionalt planlægningsniveau?
Stopklodsen er der ikke, det er dybt bekymrende, og jeg vil egentlig bare som afslutning endnu en gang henvise til Strukturkommissionens betænkning.
Jeg synes, det er ærgerligt, jeg synes, det er sørgeligt, når der sidder gode folk, der har arbejdet med det her i så lang tid sammen med Miljøministeriet, og de siger, der stadig væk er behov for en regional planlægning af hensyn til natur og miljø og ressourcer og grundvand, at man fuldstændig overhører det og går ud i det, som mange politikere jo har gjort før: Man har retten til at begå fejl, man har ikke pligten.
Jeg synes, man bruger pligten her, og det skal vi beklage.